

PROJEKTS uz 18.01.2024.

vēlamais datums izskatīšanai: Attīstības komitejā: 14.02.2024.

domē: 29.02.2024.

sagatavotājs: Ilze Urtāne

ziņotājs: Ilze Urtāne

 LĒMUMS

Ādažos, Ādažu novadā

2024.gada 29.februārī **Nr.**«DOKREGNUMURS»

**Par zemes ierīcības projekta apstiprināšanu īpašumam “Mediņi”, Eimuros**

Ādažu novada pašvaldības dome (turpmāk – Dome) izskatīja sabiedrības ar ierobežotu atbildību “TOPOHAUS” (reģistrācijas Nr. 40103939392, juridiskā adrese: Ernestīnes iela 12, Rīga, Latvija, LV-11083; e-pasts: topohaus@topohaus.lv) sertificēta zemes ierīkotāja Didža Ozoliņa (sertifikāta Nr. AA0127) 11.01.2024. iesniegumu (reģistrēts 11.01.2024. ar Nr. ĀNP/1-11-1/24/225) ar lūgumu apstiprināt zemes ierīcības projektu nekustamā īpašuma “Mediņi”, Ādažu pagastā, Ādažu novadā, ar kadastra Nr.8044 003 0277, sastāvā esošās zemes vienības ar kadastra apzīmējumu 8044 003 0277, sadalei un piešķirt nosaukumus un lietošanas mērķus projektētajām zemes vienībām.

Izvērtējot iesniegumu un ar to saistītos apstākļus, tika konstatēts:

1. Dome 23.02.2023. pieņēma lēmumu Nr.64 “Par zemes ierīcības projekta uzsākšanu īpašumam “Mediņi”, Ādažos”, ar kuru tika atļauts izstrādāt zemes ierīcības projektu nekustamā īpašuma “Mediņi” zemes vienībai ar kadastra apzīmējumu 8044 003 0277, ar mērķi pamatot zemes vienības sadalīšanu.
2. Nav nepieciešama nekustamā īpašuma “Mediņi” zemes vienības ar kadastra apzīmējumu 8044 003 0277 zemes ierīcības projekta pilnveidošana vai noraidīšana.
3. Pašvaldību likuma 4.panta pirmās daļas 15. punkts un 10.panta pirmās daļas 21.punkts, noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

1. Teritorijas attīstības plānošanas likuma 12.panta trešā daļa noteic, ka vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.
2. Zemes ierīcības likuma 19.pants noteic, ka zemes ierīcības projektu un tā grozījumus apstiprina vietējā pašvaldība, izdodot administratīvo aktu.
3. Nekustamā īpašuma valsts kadastra likuma 1. panta 14. punkts noteic, ka nekustamā īpašuma nosaukums ir ar pašvaldības lēmumu nekustamajam īpašumam lauku apvidū un, ja nekustamā īpašuma sastāvā esošā zemes vienība vai būve nav adresācijas objekts, nekustamajam īpašumam pilsētā vai ciema teritorijā piešķirts rekvizīts, kas nav adrese.
4. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26.punkts noteic, ka pēc projekta saņemšanas apstiprināšanai vietējā pašvaldība izdod administratīvo aktu par projekta apstiprināšanu vai noraidīšanu, norādot vai pielikumā pievienojot informāciju par tās zemes vienības kadastra apzīmējumu, kurai izstrādāts projekts, un projekta grafiskās daļas rekvizītus (attiecīgā zemes ierīkotāja vārdu, uzvārdu, datumu un laiku, kad tas minēto dokumentu ir parakstījis) vai projekta grafiskās daļas kopiju.
5. Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 28.punkts noteic, ka, ja projektu apstiprina, vietējā pašvaldība pieņem uz projektētajām zemes vienībām attiecināmus lēmumus, tostarp lēmumu par: adreses piešķiršanu, ja pēc zemes ierīcības darbiem paredzēts izveidot jaunu adresācijas objektu; nekustamā īpašuma lietošanas mērķu noteikšanu vai maiņu.
6. **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punkts noteic, ka** lietošanas mērķi nosaka, ja tiek izveidota jauna zemes vienība vai zemes vienības daļa**.**
7. **Valsts valodas centrs ar 20.01.2024. gada atzinumu Nr. 1-16.1/62 “**Par oficiālā vietvārda piešķiršanu” **ir saskaņojis oficiālā vietvārda piešķiršanu “Mediņu mežs” projektētai zemes vienībai Nr. 3** (projektētās zemes vienības kadastra apzīmējums 8044 003 0502).

Pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta trešo daļu, Zemes ierīcības likuma 19.pantu, Nekustamā īpašuma valsts kadastra likuma 1. panta 14. punktu,Ministru Kabineta 02.08.2016. noteikumu Nr.505 „Zemes ierīcības projekta izstrādes noteikumi” 26. un 28.punktu, **Ministru kabineta 20.06.2006. noteikumu Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu,** kā arī ņemot vērā domes Attīstības komitejas 14.02.2024. atzinumu, Ādažu novada pašvaldības dome

**NOLEMJ:**

1. Apstiprināt sertificēta zemes ierīkotāja Didža Ozoliņa (sertifikāta Nr. AA0127) izstrādāto zemes ierīcības projektu nekustamā īpašuma “Mediņi”, Ādažu pagastā, Ādažu novadā, zemes vienībai ar kadastra apzīmējumu 8044 003 0277 un piekrist zemes vienības sadalīšanai.
2. Piekrist saglabāt projektēto zemes vienību Nr.1 (kadastra apzīmējums 8044 003 0500) 3,07 ha kopplatībā un projektēto zemes vienību Nr.2 (kadastra apzīmējums 8044 003 0501) 0,51 ha kopplatībā nekustamā īpašuma “Mediņi” ar kadastra Nr. 8044 003 0277 sastāvā.
3. Piekrist izdalīt projektēto zemes vienību Nr.3 (kadastra apzīmējums 8044 003 0502) 1,53 ha kopplatībā jauna nekustamā īpašuma ar nosaukumu “Mediņu mežs” sastāvā.
4. Noteikt projektētajai zemes vienībai Nr.1 (kadastra apzīmējums 8044 003 0500) 3,07 ha kopplatībā nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101).
5. Noteikt projektētajai zemes vienībai Nr.2 (kadastra apzīmējums 8044 003 0501) 0,51 ha kopplatībā nekustamā īpašuma lietošanas mērķi - zeme, uz kuras galvenā saimnieciskā darbība ir lauksaimniecība (NĪLM kods 0101).
6. Noteikt projektētajai zemes vienībai Nr.3 (kadastra apzīmējums 8044 003 0502) 1,53 ha kopplatībā nekustamā īpašuma lietošanas mērķi - zeme, uz kuras galvenā saimnieciskā darbība ir mežsaimniecība (NĪLM kods 0102).
7. Jaunizveidotajām zemes vienībām nodrošināt piekļuvi valsts vai pašvaldības ceļam vai ielai, pa servitūta ceļu vai pa projektētu servitūta ceļu Civillikumā noteiktajā kārtībā.
8. Centrālās pārvaldes Nekustamā īpašuma nodaļai ar lēmumu noteiktos nekustamā īpašuma lietošanas mērķus un ar tiem saistīto informāciju nosūtīt reģistrēšanai Nekustamā īpašuma valsts kadastra informācijas sistēmā.
9. Centrālās pārvaldes Administratīvajai nodaļai lēmumu nosūtīt Valsts zemes dienestam uz e-adresi un adresācijas objektu īpašniekam uz e-pasta adresi.
10. Lēmuma izpildes kontroli veikt pašvaldības izpilddirektora vietniecei.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. pielikums. Zemes ierīcības projekta grafiskā daļa uz 1 lp.
2. pielikums. Valsts valodas centra 29.01.2024. atzinums Nr. 1-16.1/62 uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

ISN:@

TPN:@

NĪN:@

IDV:@

VZD:@

I. Urtāne, 29368513